
CINEMATOGRAFUL „ZARAND”
DIN MUNICIPIUL BRAD

REGULAMENT
DE ORGANIZARE ȘI FUNCȚIONARE















CAPITOLUL I
DISPOZIȚII GENERALE

Art. 1. (1) - Prin Hotărârea Consiliului Local al Municipiului Brad nr. 134 din 22.09.2022 și Hotărârea Consiliului Local al Municipiului Brad nr. 192 din 24.11.2022 a fost aprobată înființarea și organizarea Compartimentului Cinematograf „Zarand”, organigrama și statul de funcții ale Compartimentului Cinematograf „Zarand”.
(2) - Compartimentul are următoarea structură de personal: 3 posturi, din care
1 inspector de specialitate II S, 1 referent IA M și 1 casier M.
Art. 2. (1) - Compartimentul Cinematograf „Zarand” este o structură funcțională fără personalitate juridică, în subordinea Consiliului Local al Municipiului Brad și sub coordonarea Viceprimarului Municipiului Brad. Activitatea desfășurată de către Compartimentul Cinematograf „Zarand” reprezintă o activitate de interes public, bazată pe libertatea creației și libertatea de exprimare, având drept scop promovarea valorilor culturale și accesul neîngrădit la cultură, în condițiile legii. Cinematograful „Zarand” va colabora cu Centrul Național al Cinematografiei, Uniunea Cineaștilor din România și cu Regia Autonomă de Distribuție și Exploatare a Filmelor ROMÂNIAFILM, precum și cu orice alte entități publice sau private, în vederea promovării filmografiei culturale și educative românești sau universale precum și a evenimentelor culturale sau educaționale.
(2) - Prin Compartimentul Cinematograf „Zarand” se inițiază și se desfășoară
programe artistice, culturale și educaționale, urmărind:
a) proiectarea și distribuția filmelor cinematografice și video;
b) conservarea și promovarea valorilor cultural-artistice ale comunității locale, precum și patrimoniul cultural național și universal din filmele românești și străine;
c) promovarea culturii, a valorilor naționale și a celor specifice Țării Zarandului prin evenimente și activități culturale;
d) încheierea de contracte sau parteneriate cu entități autorizate pentru distribuția de filme și organizarea de evenimente;
e) la solicitarea instituțiilor de învățământ, a O.N.G. – urilor, a unor entități publice sau private, pot fi puse la dispoziție cu titlu gratuit spațiile necesare pentru desfășurarea unor activități culturale și activități artistice specifice, de educație permanentă (conferințe, lansări de carte, simpozioane științifice, piese de teatru și alte manifestări culturale sau educaționale). Acest tip de evenimente se desfășoară în baza unor acorduri de parteneriat sau protocoale de colaborare, cu acordul Consiliului Local al Municipiului Brad;
f) colaborarea cu unitățile de învățământ, pentru vizionarea de către elevi, în scopuri pedagogice, a filmelor, ecranizări după romane ale literaturii române și universale;
g) organizarea de concursuri pentru producție de filme de interes local sau național;
h) colaborarea cu unitățile de învățământ pentru promovarea imaginii Cinematografului ”Zarand” prin ședințe foto, la finalizarea ciclului școlar.
(3)  - închirierea sălii de cinematograf către persoane fizice sau juridice, în
vederea organizării unor evenimente se face în condițiile legii, cu aprobarea Primarului
Municipiului Brad, pe baza unui contract de închiriere și pe baza tarifelor aprobate prin prezentul regulament;
                (4) – la solicitarea unităților școlare, spațiul aferent Cinematografului ”Zarand” poate fi pus la dispoziție, cu titlu gratuit, pentru realizarea ședințelor foto la finalizarea unui ciclu școlar, în funcție de disponibilitatea acestuia, cu asistență din partea personalului angajat în cadrul Compartimentului Cinematograful ”Zarand” .
Art. 3. - Structura organizatorică a Compartimentului Cinematograf „Zarand” este aprobată prin hotărâre a Consiliului Local al Municipiului Brad.
Art. 4. - Administrarea și gestionarea activității din cadrul Cinematografului „Zarand” se realizează de către Compartimentul Cinematograf „Zarand”, cu respectarea prevederilor legale în vigoare, urmărind dezvoltarea activității culturale în scopul satisfacerii nevoilor și intereselor populației, prin exploatarea corespunzătoare a potențialului spațiilor aflate în administrare.
Art. 5. (1) - Activitatea Compartimentului Cinematograf „Zarand” se desfășoară sub autoritatea Consiliului Local al Municipiului Brad și sub coordonarea Viceprimarului Municipiului Brad, în limita prevederilor bugetare alocate prin bugetul local al Municipiului Brad.
(2) - Activitatea economico-financiară va fi efectuată de Serviciul Buget, Finanțe, Contabilitate, Taxe și Impozite Locale al aparatului de specialitate al Primarului Municipiului Brad.
(3) - Veniturile realizate de Compartimentul Cinematograf „Zarand” se constituie ca venituri la bugetul local.
Art. 6. - Prezentul regulament prevede modalitățile și condițiile în care se asigură desfășurarea activității Cinematografului „Zarand”, administrarea și gestionarea patrimoniului, modalitățile de organizare și funcționare ale acestuia în condițiile legii, precum și drepturile și obligațiile ce revin persoanelor fizice și juridice care utilizează spațiile puse la dispoziție. De asemenea, regulamentul prevede modul de constatare și sancționare a contravențiilor, în caz de nerespectare a prevederilor stipulate în prezentul regulament.

CAPITOLUL II
ADMINISTRAREA PATRIMONIULUI ȘI PROGRAMUL DE FUNCȚIONARE
Art. 7. - Compartimentul Cinematograf „Zarand” gestionează toate bunurile mobile aflate în inventarul Cinematografului „Zarand”.
Art. 8. - Din cadrul Compartimentului Cinematograf „Zarand” pot fi desemnați unul sau mai mulți gestionari.
Art. 9. - Bunurile imobile aferente Cinematografului „Zarand” sunt în administrarea Biroului Administrarea Domeniului Public și Privat din aparatul de specialitate al Primarului Municipiului Brad.
Art. 10. (1) - Orarul de funcționare al Cinematografului „Zarand”, pentru activitățile
cu public, este următorul:
Luni	LIBER
Marți		LIBER Miercuri	1400 - 2200
Joi	900 - 2100
Vineri	1400 - 2200
Sâmbătă	1000 - 2200
Duminică	1400 - 2200
(2) - Primarul Municipiului Brad poate aproba modificarea orarului de funcționare în funcție de necesitate sau în funcție de evenimentele organizate în cadrul Cinematografului „Zarand”.

CAPITOLUL III
DESCRIEREA IMOBILULUI ȘI DOTĂRI

Art. 11. - Cinematograful „Zarand” este situat în centrul istoric al municipiul Brad, strada Independenței, nr. 4, județul Hunedoara, având următoarele caracteristici:
a) accesul în imobil se efectuează din strada Independenței;
b) regimul de înălțime al clădirii este de parter + etaj;
c) construcția are următoarele caracteristici tehnice: structura din cărămidă, stâlpi beton, planșee beton, acoperiș de țiglă metalică și acoperiș terasă circulabilă;
d) Cinematograful „Zarand” este alcătuit dintr-o sală de cinema, intitulată „Sala Zarand”, situată la parterul clădirii, având o capacitate de 394 de locuri, dintre care 308 la parter și 86 la balcon;
e) la parter sunt amenajate trei grupuri sanitare pentru femei, bărbați și persoane cu nevoi speciale;
f) parterul este compartimentat în: sală cinematograf, hol acces, zonă garderobă, casa de bilete, zona comercială, grupuri sanitare, birouri;
g) etajul este compartimentat în camera de proiecție, hol, loc pentru depozitare, balcon cu scaune, terasă circulabilă;
h) alimentarea cu energie electrică se realizează din instalațiile furnizorului de energie electrică și conform normelor legale în vigoare;
i) pentru încălzirea, răcirea și ventilarea imobilului s-a prevăzut un sistem compus din radiatoare, unități climatizare tip split și rooftop;
j) încălzirea imobilului se realizează în sistem centralizat, de la sistemul de încălzire publică al municipiului Brad;
k) iluminatul interior și exterior se realizează prin corpuri de iluminat amplasate conform normelor legale în vigoare;
l) standardul sălii de proiecție este realizat pentru proiecția filmelor 3D și a filmelor 2D.

CAPITOLUL IV
DESFĂȘURAREA ACTIVITĂȚII
Art. 12. (1) - Modul de desfășurare a activității Cinematografului „Zarand” se face după cum urmează:
A. Sala de spectacol / cinema:
a) biletele de intrare în sala de spectacol / cinema se pot achiziționa în format fizic în timpul programului de lucru cu publicul sau în sistem online, pe platformele specializate în acest sens;
b) accesul în Sala Zarand se face cel târziu cu 5 minute înainte de începerea evenimentului, doar pe bază de bilet, prezentat în format fizic sau digital, doar pentru evenimentul și ora indicate pe bilet. Este obligatorie păstrarea biletelor de intrare pe toată durata prezenței în sală;
c) vizionarea filmelor 3D se poate face doar cu utilizarea ochelarilor 3D care pot fi achiziționați, contra cost, de la casieria cinematografului;
d) prețul biletelor de intrare în cinematograf și condițiile de reducere a prețului se stabilesc în anexa prezentului regulament.

B. Spațiul comercial:
a) spațiul comercial, situat la parterul cinematografului și pe terasă, se închiriază, prin licitație publică, împreună, în condițiile prevederilor legale;
b) destinația spațiului de închiriat este exclusiv pentru desfășurarea activității de comercializare a produselor care se pot consuma în timpul vizualizării unor proiecții cinematografice, fără băuturi alcoolice;
c) în zona comercială se pot amplasa automate pentru băuturi și alimente, în condițiile legii.

CAPITOLUL V.  DREPTURILE ȘI OBLIGAȚIILE
UTILIZATORILOR
Art. 13. - Persoanele fizice și juridice care beneficiază de serviciile Cinematografului „Zarand” au următoarele drepturi si obligații:
A. Drepturi:
a) să se poată informa facil asupra prețului biletelor și a programului de filme și evenimente desfășurate în Cinematograful „Zarand”;
b) [image: ]să poată achiziționa biletul de intrare în perioada orarului de funcționare al Cinematografului până cel târziu cu 15 minute înainte de începerea evenimentului sau în sistem online, pe platformele puse la dispoziție în acest sens;
c) să aibă acces în sala de spectacol până cel târziu cu 5 minute înainte de începerea evenimentului;
d) [image: ]să fie informat asupra clasificării filmului, înainte de a opta pentru vizionarea acestuia;
e) să aibă posibilitatea de a achiziționa ochelari 3D de la casieria cinematografului;
f) orice alte drepturi prevăzute de legislația în vigoare.

B. Obligații:
a) să verifice înainte de părăsirea punctului de vânzare, dacă datele imprimate pe biletele primite corespund cerințelor, cu precizarea că nu se acceptă plângeri ulterioare;
b) să solicite bonul fiscal pentru achiziția biletelor și a produselor achiziționate în incinta                                     Cinematografului „Zarand”;
c) să păstreze biletul de intrare pe toată durata vizionării precum și bonul fiscal în situația  achiziționării de produse din incinta cinematografului, până la ieșirea din imobil;
d) să nu revândă biletul altei persoane;
e) să ocupe în sală doar locurile înscrise pe biletul de intrare;
f) să verifice și să respecte clasificarea filmului; audiența filmului trebuie să corespundă vârstei, iar achiziționarea biletelor la filmele neadecvate categoriilor de vârstă se face pe propria răspundere a utilizatorului;
g) să respecte indicațiile personalului cinematografului în toate situațiile;
h) să vizioneze filmele 3D doar cu ochelari corespunzători;
i) să nu perturbe ordinea și liniștea din sală;
j) să nu părăsească locul din sală, după începerea evenimentului, decât în situații excepționale;
k) să nu staționeze pe culoarele de evacuare;
l) să nu introducă în sală produse alimentare sau băuturi, altele decât cele cumpărate din incinta cinematografului;
m) să păstreze ordinea și curățenia, să aibă o ținută decentă și un comportament civilizat, să păstreze calmul și ordinea la intrarea și ieșirea în caz de urgență, să respecte regulile de prevenire și stingere a incendiilor;
n) să nu introducă în sală băuturi alcoolice, materiale sau substanțe interzise sau periculoase;
o) să oprească telefoanele mobile sau să le păstreze pe modul silențios pe toată durata vizionării evenimentului;
p) să nu deranjeze prin utilizarea telefoanelor mobile pe durata vizionării evenimentului;
q) să stea așezați pe scaun pe toată perioada vizionării evenimentului;
r) să nu utilizeze în sala de cinematograf camere de filmat sau alte echipamente de înregistrare;
s) să nu fumeze, în interiorul cinematografului, fumatul fiind strict interzis (inclusiv țigările electronice sau artificiale sau orice dispozitiv de fumat); persoanele care nu respectă această regulă vor fi nevoite să părăsească incinta cinematografului fără a le fi returnata contravaloarea biletelor sau a produselor achiziționate.
t) să nu distrugă sau să deterioreze mobilierul, în caz contrar urmând a suporta costul reparației sau înlocuirii acestuia.

CAPITOLUL VI.  DREPTURILE ȘI OBLIGAȚIILE
 PERSONALULUI ANAGAJAT

Art. 14. – Personalul angajat în cadrul Cinematografului „Zarand” are următoarele drepturi și obligații:

A. Drepturi:
a) verificarea deținerii biletelor, pe toată durata evenimentului, inclusiv respectarea rândului și locului prevăzut pe bilet;
b) anularea desfășurării evenimentului în situația în care nu s-au vândut niciun bilet cu 15 minute înainte de ora stabilită în programare;
c) refuzul vânzării de bilete persoanelor care sunt sub influența alcoolului sau a substanțelor interzise și celor care cauzează tulburarea liniștii publice;
d) modificarea neanunțată, în situații excepționale, a programului de evenimente, cu posibilitatea rambursării prețului biletului;
e) evacuarea persoanelor care au tulburat liniștea publică și au încălcat regulile și regulamentele interne ale cinematografului, fără restituirea contravalorii biletului. În caz de abateri grave, persoanele în cauză vor fi reclamate structurilor locale responsabile cu menținerea ordinii publice;
f) administratorul cinematografului nu poate fi tras la răspundere pentru obiectele uitate sau pierdute în incinta cinematografului;
g) amplasarea sistemelor de supraveghere video   în   spațiile publice   din   incinta
cinematografului;
h) orice alte drepturi și obligații cuprinse în actele normative în vigoare.
B. Obligații:
a) asigurarea numărului de bilete în funcție de numărul locurilor disponibile;
b) punerea în timp optim în vânzare a biletelor și permiterea accesului în sală în timp util, pentru ca la intrarea spectatorilor să nu se producă aglomerație sau dezordine;
c) asigurarea bunei funcționări a instalațiilor și echipamentelor pentru ca spectatorii să poată urmări în cele mai bune condiții desfășurarea evenimentului;
d) interzicerea accesului în sală cu bagaje voluminoase care obstrucționează mișcarea celorlalte persoane printre rânduri, cauzând situații periculoase în cazul unor potențiale evacuări;
e) asigurarea unui număr suficient de ochelari 3D în situația proiecției de filme 3D;
f) verificarea, în situația în care se impune, dacă utilizatorii sunt îndreptățiți să beneficieze de reduceri, astfel: pentru elevi și studenți prin verificarea legitimației sau a carnetului de elev vizate pe anul școlar în curs; Pentru copii mai mici de 7 ani copia actului de naștere, iar pentru pensionari cuponul de pensie și actul de identitate;
g) afișarea la loc vizibil și în mod lizibil a regulamentului, a planului sălii, a programului de funcționare, programului de evenimente, prețului biletelor și clasificării filmelor a căror audiență trebuie să corespundă vârstei, astfel:
· AG	— Audiență generală;
· AP 12— Acordul părinților pentru copiii sub 12 ani;
· N 15 — Nerecomandat sub 15 ani;
· IM 18 — Interzis minorilor.
h) sprijinirea organelor de control autorizate;
i) interzicerea accesului în sala de spectacol a unui număr de utilizatori mai mare decât limita locurilor disponibile;
j) ținerea evidenței locurilor din sală și asigurarea atribuirii acestora în ordinea solicitărilor;
k) verificarea dacă spațiul comercial desface doar produsele pentru care a obținut închirierea locației;
l) asigurarea salubrizării cinematografului zilnic și ori de câte ori este necesar;
n) asigurarea întreținerii mobilierului din cinematograf și repararea acestuia când este cazul, cu suportarea cheltuielilor de către persoana care a deteriorat mobilierul;
o) asigurarea necesarului de materialele igienico-sanitare;
p) asigurarea după finalizarea programului de vizionare a verificării mobilierului, a igienizării cinematografului și a grupurilor sanitare;
q) asigurarea dezinfecției, dezinsecției și deratizării cinematografului, conform normelor legale;
r) asigurarea, prin personalul propriu, a unui control permanent al lucrărilor de întreținere și reparații a instalațiilor, aparaturii și mobilierului din dotarea cinematografului;
s) asigurarea menținerii liniștii și ordinii publice în interiorul cinematografului;
t) interzicerea fumatului, a accesului cu animale, cu cuțite, arme de foc sau alte arme în interiorul cinematografului;
u) interzicerea accesului persoanelor în stare de ebrietate sau turbulente și evacuarea de îndată a persoanelor care perturbă desfășurarea evenimentelor;
v) preocuparea permanentă pentru eficientizarea activității cinematografului și efectuarea de propuneri de modernizare și valorificare a spațiilor aferente;
w) asigurarea pazei, securității și ordinii publice a cinematografului cu sprijinul poliției locale;
x) orice alte obligații cuprinse în actele normative în vigoare.

CAPITOLUL VII.
RĂSPUNDERI ȘI SANCȚIUNI

Art. 15. - Nerespectarea prevederilor prezentului Regulament atrage răspunderea contravențională, civilă sau penală, după caz, potrivit prevederilor legale.


CAPITOLUL VIII.
DISPOZIȚII FINALE

Art. 18. (1) - Orice modificare sau completare a prezentului Regulament se poate face numai prin hotărâre a Consiliului Local al Municipiului Brad.
                     (2) - Prevederile prezentului regulament se completează cu prevederile legislației privind protecția mediului, P.S.I. și protecția muncii, cu cele referitoare la liniștea și ordinea publică, cu dispozițiile O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, O.G. nr. 39/2005 privind cinematografia, cu modificările și completările ulterioare, Normele metodologice din 12 septembrie 2006 pentru aplicarea O.G. nr. 39/2005, cu modificările și completările ulterioare, O.U.G. nr. 118/2006 privind înființarea, organizarea și desfășurarea activității așezămintelor culturale, cu modificările și completările ulterioare, ale O.G. nr. 2/2001 privind regimul juridic al contravențiilor și ale O.U.G. nr. 57/2019 privind Codul administrativ, cu modificările și completările ulterioare.













ANEXA la Regulamentul de organizare și funcționare a Cinematografului „Zarand” din municipiul Brad

1. PREȚUL BILETELOR
[image: ]
	
	Filme în format digital (2D)
	Filme în format 3D,
premieră sau block-
buster
	Spectacol de teatru sau eveniment cultural organizat de Primăria
Brad
	Spectacol de teatru pentru copii
	Spectacol organizat de un operator public sau privat

	GENERAL
	20 lei
	30 lei*
	20 lei
	10 lei
	Preț stabilit
de operator

	ELEVI STUDENȚI PREȘCOLARI
PENSIONARI
	10 lei
	15 lei*
	10 lei
	10 lei
	Preț stabilit
de operator

	PERSOANE CU
DIZABILITĂȚI**
	Conform legii
	Conform legii
	Conform legii
	Conform legii
	Conform legii



* Prețul biletelor nu include costul ochelarilor 3D, care după achiziționare pot fi păstrați și refolosiți.
** Persoanele cu dizabilități care se încadrează în gradele de handicap grav și accentuat, împreună cu însoțitorul acestora beneficiază de gratuitate, conform legislației în vigoare.
**Persoanele cu dizabilități care se încadrează în gradele de handicap ușor și mediu, beneficiază de reducerea corespunzătoare categoriei „elevi, studenți, preșcolari, pensionari”, conform legii.

2. PREȚURI PENTRU ÎNCHIRIEREA SPAȚIILOR*


	Denumirea
spațiului închiriat
	Tarif iarnă
(1 noiembrie – 31 martie)
	Tarif vară
(1 aprilie – 31 octombrie)
	Tarif montare /
demontare echipamente

	Sala Zarand
Capacitate: 394 locuri
(308 parter și 86 balcon)
	1.200 lei / oră
	1.000 lei / oră
	300 lei / oră



	Terasa Culturală
Zarand**
	Nu se închiriază
	200 lei / oră
	   50 lei / oră

	Sala Zarand și Terasa Culturală
Zarand (ședințe foto private)

	
200 lei / oră
	
200 lei / oră
	
  -



* Sala Zarand și Terasa Culturală Zarand se pot închiria pentru o durată de minimum 1 oră și maximum 8 de ore pe zi. Intervalele orare nu se pot fracționa. 
** Terasa Culturală Zarand se poate închiria ocazional, doar dacă nu este închiriată
conform art. 12 din prezentul Regulament.

